Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: a 40/2002. (V. 14.) FVM rendelethez
Paragraph Index: 483

2. Speciális ellenõrzések 2.1. Érzékszervi vizsgálatok 2.1.1. Az illetékes hatósági állatorvosnak a kirakodáskor vagy forgalomba hozatal elõtt minden egyes halászati tételt meg kell vizsgálni annak ellenõrzése céljából, hogy az fogyasztásra alkalmas-e. A vizsgálat mintavételezéssel végzett érzékszervi ellenõrzést jelent. 2.1.2. A halászati termékek forgalomba hozatala után az érzékszervi vizsgálatot meg kell ismételni, ha úgy találják, hogy a rendelet elõírásainak nem tettek eleget, vagy ha az szükséges, figyelemmel arra, hogy a halászati termékeknek a frissességi követelményeknek meg kell felelni. 2.1.3. Ha az érzékszervi vizsgálat bármilyen kétséget támaszt a halászati termékek frissessége tekintetében, úgy sor kerülhet kémiai vagy mikrobiológiai vizsgálatokra. 2.1.4. Ha a vizsgálat alapján a halászati termék fogyasztásra alkalmatlannak minõsül, akkor az állati eredetû élelmiszerek élelmiszer-higiéniai vizsgálatáról és ellenõrzésérõl szóló külön jogszabály szerint kell eljárni. 2.2. Paraziták ellenõrzése A halakat és halászati termékeket, mielõtt emberi fogyasztásra forgalomba hozzák, mintavételezéssel és szemléléssel történõ vizsgálatnak kell alávetni azzal a céllal, hogy minden látható parazitát felderítsenek. Azokat a halakat vagy halrészeket, amelyeket szemmel láthatólag paraziták lepnek el, el kell különíteni és fogyasztásra alkalmatlannak kell minõsíteni. A vizsgálatokat a hal húsvizsgálatára vonatkozó elõírások szerint kell elvégezni. 2.3. Vegyi ellenõrzések A vegyi ellenõrzések céljából mintákat kell venni, és azt laboratóriumi vizsgálatnak kell alávetni a következõ paraméterek ellenõrzése céljából:

Source: https://magyarkozlony.hu/hivatalos-lapok/a106f08647331795f5d66e43ff7551571868efd9/dokumentumok/6df1cf91341b604edb5f50ce2fe4092df42bc9fe/letoltes